Súradnice: 48°34′54″S 19°06′51″V﻿ / ﻿48,5817°S 19,1143°V﻿ / 48.5817; 19.1143

**Kováčovský potok** je potok na pomedzí geomorfologických celkov Kremnické vrchy a Zvolenská kotlina. Má dĺžku 9,2 km.
Je tokom III. rádu.

Prameň
------

Pramení v 588 m n. m. v premiešanom lesnom extraviláne a poľnohospodárskom extraviláne v severnej časti územia obce Sliač v jej katastrálnom území *Hájniky*, na južnom svahu vrchu *Liavny vŕšok* s 665 m n. m. a na severozápadnom svahu vrchu *Holý vrch* v okrese Zvolen v Banskobystrickom kraji.

Opis toku
---------

Od prameňa tečie juhovýchodovýchodným smerom v zmiešanom lesnom extraviláne a poľnohospodárskom extraviláne na území obce Sliač, preteká cez les aj pole *Horná Trebuľa*, preteká cez les a samotu *Ďatlena* kde priberá pravostranný bezmenný prítok, tečie po obecnej hranici medzi obcami Sliač a Kováčová, v 331 m n. m. priberá pravostranný bezmenný prítok, pravým brehom obmýva úpätie vrchu *Veľká Hora* so 489 m n. m. Ľavým brehom obmýva úpätie lesa *Hliník*, v 317 m n. m. vteká do vodnej nádrže *Kováčová* a zároveň opúšťa obecnú hranicu, tečie územím obce Kováčová, preteká cez intravilán Kováčovej. Podteká rýchlostnú cestu R1 z Trnavy do Banskej Bystrice, ľavým brehom obteká pole *Chrastavé* a pravým brehom lúku *Chmeľová*, vteká na územie poľnohospodárskeho extravilánu mesta Zvolen, v 290 m n. m. priberá ľavostranný prítok Kopanický potok, v 287 m n. m. priberá pravostranný bezmenný prítok, preteká regulovaným priamym korytom a v 281 m n. m. ústi do Hrona na okraji intravilánu mesta Zvolen v severovýchodnom kúte mestskej časti *Pod Strážou* ako jeho pravostranný prítok.

Pramení a v hornej časti preteká územím geomorfologického podcelku Turovské predhorie, ďalej v dolnej časti preteká a ústi územím geomorfologického podcelku Sliačska kotlina.
Pramení, preteká a ústi v severozápadnom kúte regióna Podpoľanie. Má jeden dôležitejší prítok Kopanický potok.

Pôvod názvu
-----------

Názov potoka má pôvod v názve obce Kováčová, územím ktorej svojou strednou časťou toku preteká. Z názvu obce po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kováčovský potok*. Vývoj názvu obce od najstarších písomných dokladov: 1254 *Koachou*, 1323 *Kowachow*, 1773 *Kovacsova*, 1927 *Kováčová*.
Názov vodného toku bol štandardizovaný v roku 1993. V priestore slovenskej hydronymie vodných tokov hydronymum *Kováčovský potok* nie je jedinečným hydronymom (2023-03-20), existujú štyri potoky s týmto štandardizovaným názvom.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2023-03-21.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska url =*. Bratislava: Štátny geologický ústav Dionýza Štúra, 2011, [cit. 2023-03-17].
3. ↑  Jaromír Krško. *Hydronymia povodia Hrona*. Banská Bystrica : Univerzita Mateja Bela. 351 s. ISBN 978-80-8083-611-5. S. 115.
4. 1 2 3   *Geografické názvy okresu Zvolen A30 Geografické názvoslovné zoznamy OSN Slovenskej republiky GK-1031/1993 z 01.06.1993*. Bratislava : Úrad geodézie, kartografie a katastra SR. 102 s. ISBN 80-85672-03-0. S. 12, 13, 14, 39, 40, 65, 66.
5. ↑   *Názvy vrchov a dolín Slovenskej socialistickej republiky A6 Geografické názvoslovné zoznamy OSN ČSSR P-250/1986 z 5.8.1986*. Bratislava : Slovenský úrad geodézie a kartografie. 211 s. S. 10, 89.
6. ↑  Priebeh Kováčovského potoka v Základnej báze údajov geografického informačného systému ZB GIS. Dostupné on-line na  [cit. 2023-03-19].
7. ↑   *Mapový portál HIKING.SK* [online]. Denník N, [cit. 2023-03-22]. Dostupné online.
8. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
9. ↑  Miroslav Kropilák. *Vlastivedný slovník obcí na Slovensku Zväzok II.*. Bratislava : Veda vydavateľstvo Slovenskej akadémie vied. 517 s. S. 82.
10. ↑  Milan Majtán. *Názvy obcí Slovenskej republiky (Vývin v rokoch 1773-1997)*. Bratislava : Veda vydavateľstvo Slovenskej akadémie vied. ISBN 80-224-0530-2.

| * z
* d
* u
Vodné toky v povodí Hrona (od Bystrice po Slatinu) |
| --- |
| 
* Badínsky potok
* Borový potok
* Grand
* Hronsecký potok
* Jasenica
* Kopanický potok
* Kováčovský potok
* Lukavica
* Malachovský potok
* Peťovský potok
* Platina
* Rakytovský potok
* Sielnický potok
* **Slatina**
* **Tajovský potok**
* Vlčí potok
* Vlkanovský potok

 |
| 
Súvisiace šablóny
Vodné toky v povodí Hrona (3. časť) a (5. časť)
Vodné toky v povodí Slatiny
Vodné toky v povodí Tajovského potoka
 |